18 E re ka re sa itekanela, le rona re ka nna ra dira diphoso tse di tshwanang le tsa dikgosi tse nnê tse re tlotlileng ka tsone. Re ka nna (1) ra ikaega ka botlhale jwa rona re sa lemoge, (2) ra kopa thuso mo bathong ba ba sa siamang, (3) ra nna mabela, kgotsa (4) ra dira ditshwetso re sa akanya pele ka thato ya Modimo. Ruri Jehofa o pelonomi ka gonne o bona se se molemo mo go rona fela jaaka a ile a bona molemo mo dikgosing tse nnê tsa Juda! Gape Jehofa o a itse gore re a mo rata le gore re batla go mo direla ka pelo e e feletseng. Ka jalo o re neile dikai tse di re tlhagisang gore re se ka ra dira diphoso tse di masisi. A re tlhatlhanyeng ka dipego tseno tsa Baebele mme re leboge Jehofa ka go bo a re neile tsone.